AIŠKINAMASIS RAŠTAS

Dėl savivaldybės nekilnojamojo turto nurašymo ir likvidavimo

1. Parengto tarybos sprendimo projekto tikslai ir uždaviniai:

Molėtų raj. sav., Inturkės sen., Gališkių k. esančius statinius (veršidę I su malūnu ir svarstyklėmis, veršidę II – toliau - Statiniai) nurašyti ir likviduoti, nes jie fiziškai pažeisti, keliantys pavojų aplinkiniams ir teršiantys aplinką.

2. Siūlomos teisinio reguliavimo nuostatos:

Sprendimu teisinio reguliavimo nuostatos nėra nustatomos.

3. Laukiami rezultatai:

Nekilnojamas turtas bus nurašytas. Bus galima pasirengti likvidavimui.

4. Lėšų poreikis ir jų šaltiniai:

Nurašymui lėšų poreikio nėra.

Likvidavimui lėšų poreikis paaiškės, pasibaigus rangovo griovimo darbams parinkimo pagal Viešųjų pirkimų įstatymą procedūroms. Pagal dabar galiojančius teisės aktus Savivaldybės administracija savo lėšomis apmoka 15 proc. griovimo išlaidų.

5. Kiti sprendimui priimti reikalingi pagrindimai, skaičiavimai ar paaiškinimai.

5.1. Molėtų rajono savivaldybės taryba priėmė šiuos Statinius Molėtų rajono savivaldybės nuosavybėn 2022-09-29 sprendimu Nr. B1-195.

5.2. Molėtų rajono savivaldybės turto pripažinimo nereikalingu arba netinkamu (negalimu) naudoti komisija (toliau – Komisija) 2023 m. vasario 2 d. apžiūrėjo fiziškai pažeistus Statinius ir surašė pažymas Nr. S17-1(I1), S17-2(I2), kuriose pasiūlė pripažinti netinkamais naudoti, kaip nusidėvėjusius fiziškai ir (funkciškai) technologiškai.

5.3. Molėtų rajono savivaldybės administracijos Direktorius, remdamasis Komisijos pažymomis, 2023-02-06 įsakymu Nr. B6-98 pasiūlė Statinius nurašyti ir likviduoti.